– Det eneste vi kan gjøre er å be om fred
RELIGION: Lørdag 7. oktober 2023 brøt det ut en omfattende krig i Midtøsten, mellom israelittene og palestinerne. Israel sin militære reaksjon har ført til minst 30 000 drepte palestinere siden krigsutbruddet, det viser tall fra FN. I Randaberg finnes det en kontaktperson for Israelmisjonen, Helge Todnem. Han er opprørt over krigen, synes det er vondt å lese hvor mange liv som har gått tapt, men mener at mediadekningen av krigen er for ensidig. – Vår hovedoppgave i Israelmisjonen er først og fremst å forkynne for israelittene at Messias allerede er kommet. Folket (Jødene) har enda ikke fått det med seg, sier Helge Todnem. Personlig er han lei seg over de mange liv som har gått tapt. Han mener at media driver med halvsannheter når det kommer til den pågående krigen. – Israel fikk landet i 1947 av FN, og hele tiden prøver araberne frarøve israelittene landet deres. Palestinerne har flere ganger fått mulighet til å overta deler av landet, men de har trukket seg fra avtalen.  Israelsmisjonens oppgave er ikke å snakke om krigen på møtene deres, men å holde taler, samt å samle inn midler til å fortsette å forkynne Guds ord overfor folket (Jødene).  – Må huske på at det ikke var Israel som startet denne krigen, det var det Hamas-krigerne som gjorde. Lederne i Midtøsten har et ansvar, og det er trist når penger som sendes dit blir brukt til å bygge tunneler under bakkeplan og sivile blir brukt som skjold. Det eneste vi kan gjøre er å be om fred, annet er ikke mulig i denne katastrofale krigen, avslutter Todnem.
En omfattende krig har brutt ut i Midtøsten mellom israelerne og palestinerne siden 7. oktober 2023. Helge Todnem fra Israelmisjonen i Randaberg mener mediadekningen av krigen er usaklig. Todnem tror at penger sendt til Midtøsten blir feilaktig brukt, og understreker nødvendigheten av å be om fred.